CELEX: 32017R1111
Language: lt
Date: 2017-06-22 00:00:00
Title: 2017 m. birželio 22 d. Komisijos įgyvendinimo reglamentas (ES) 2017/1111, kuriuo pagal Europos Parlamento ir Tarybos direktyvą 2014/65/ES nustatomi techniniai įgyvendinimo standartai, susiję su informacijos apie sankcijas ir priemones teikimo procedūromis ir formomis (Tekstas svarbus EEE. )

23.6.2017   
               
               
                  LT
               
               
                  Europos Sąjungos oficialusis leidinys
               
               
                  L 162/14
               
            KOMISIJOS ĮGYVENDINIMO REGLAMENTAS (ES) 2017/1111
      2017 m. birželio 22 d.
      kuriuo pagal Europos Parlamento ir Tarybos direktyvą 2014/65/ES nustatomi techniniai įgyvendinimo standartai, susiję su informacijos apie sankcijas ir priemones teikimo procedūromis ir formomis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiama Direktyva 2002/92/EB ir Direktyva 2011/61/ES (1), ypač į jos 71 straipsnio 7 dalį,
      kadangi:
      
                  (1)
               
               
                  tikslinga nustatyti bendras kompetentingų institucijų informacijos dėl Direktyvos 2014/65/ES 71 straipsnyje nurodytų sankcijų ir priemonių teikimo Europos vertybinių popierių ir rinkų institucijai (EVPRI) procedūras ir formas;
               
            
                  (2)
               
               
                  siekiant palengvinti kompetentingų institucijų ir EVPRI ryšių palaikymą ir išvengti nereikalingo vėlavimo arba informacijos nepateikimo, kiekviena kompetentinga institucija turėtų paskirti kontaktinį punktą būtent pranešimams apie sankcijas ir priemones teikti;
               
            
                  (3)
               
               
                  siekiant užtikrinti, kad EVPRI galėtų teisingai identifikuoti ir registruoti visą reikalaujamą informaciją apie kompetentingų institucijų skirtas sankcijas ir priemones, kompetentingos institucijos turėtų teikti išsamią ir suderintą informaciją naudodamos tuo tikslu nustatytas konkrečias formas;
               
            
                  (4)
               
               
                  kad į metinę ataskaitą apie sankcijas ir priemones, kurią EVPRI turi skelbti pagal Direktyvos 2014/65/ES 71 straipsnį, būtų įtraukta reikšminga informacija, kompetentingos institucijos informaciją turėtų pranešti naudodamos specialias formas, kuriose būtų aiškiai nurodyta, kurios Direktyvos 2014/65/ES nuostatos, perkeltos į jų nacionalinės teisės aktus, buvo pažeistos;
               
            
                  (5)
               
               
                  nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente nustatytos nuostatos ir susijusios nacionalinės nuostatos, kuriomis į nacionalinę teisę perkeliama Direktyva 2014/65/ES, būtų pradėtos taikyti tą pačią dieną;
               
            
                  (6)
               
               
                  šis reglamentas grindžiamas EVPRI Komisijai pateiktais techninių įgyvendinimo standartų projektais;
               
            
                  (7)
               
               
                  EVPRI nevykdė atvirų viešų konsultacijų dėl techninių įgyvendinimo standartų, kuriais grindžiamas šis reglamentas, projekto ir neanalizavo galimų sąnaudų ir naudos, susijusių su atitinkamoms kompetentingoms institucijoms nustatomomis standartinėmis formomis ir procedūromis, nes tai būtų neproporcinga atsižvelgiant į jų mastą ir poveikį ir į tai, kad techniniai įgyvendinimo standartai būtų skirti tik valstybių narių nacionalinėms kompetentingoms institucijoms, o ne rinkos dalyviams;
               
            
                  (8)
               
               
                  EVPRI paprašė pagal Europos Parlamento ir Tarybos reglamento (ES) Nr. 1095/2010 (2) 37 straipsnį įsteigtos Vertybinių popierių ir rinkų suinteresuotųjų subjektų grupės pateikti savo nuomonę,
               
            PRIĖMĖ ŠĮ REGLAMENTĄ:
      1 straipsnis
      Kontaktiniai punktai
      1.   Kiekviena kompetentinga institucija paskiria vieną bendrą kontaktinį punktą, kuris siunčia pranešimus visais su informacijos teikimu pagal 2–6 straipsnius susijusiais klausimais.
      Kompetentingos institucijos Europos vertybinių popierių ir rinkų institucijai (EVPRI) praneša apie kontaktinius punktus, paskirtus pagal pirmą pastraipą.
      2.   EVPRI paskiria kontaktinį punktą, kuris gauna 1 dalyje nurodytus pranešimus.
      3.   2 dalyje nurodytą kontaktinį punktą EVPRI paskelbia savo svetainėje.
      2 straipsnis
      Pranešimų teikimo procedūra ir formos
      1.   Kompetentingos institucijos EVPRI teikia Direktyvos 2014/65/ES 71 straipsnio 3 dalies antroje pastraipoje ir 5 dalyje nurodytą informaciją naudodamos sąsajas, kurias suteikia EVPRI įdiegta informacinių technologijų sistema, skirta tai informacijai gauti, saugoti, skelbti ir ja keistis.
      2.   1 dalyje nurodyta informacija EVPRI teikiama pranešimo, kurio forma nustatyta šio Reglamento I priede, faile.
      3 straipsnis
      Pranešimų anuliavimas ir jų atnaujinimas
      1.   Jei kompetentinga institucija nori anuliuoti esamą pranešimo failą, kurį ji anksčiau pateikė EVPRI pagal 2 straipsnį, ji atšaukia esamą pranešimą ir nusiunčia naują pranešimo failą.
      2.   Jei kompetentinga institucija nori atnaujinti esamą pranešimo failą, kurį ji anksčiau pateikė EVPRI pagal 2 straipsnį, ji iš naujo pateikia pranešimo failą su atnaujinta informacija.
      4 straipsnis
      Terminas
      1.   Apie visas skirtas, bet viešai nepaskelbtas administracines sankcijas, įskaitant informaciją apie skundus dėl sankcijų ir šių skundų rezultatus, kompetentingos institucijos praneša EVPRI pateikdamos pranešimo failą ne vėliau kaip per 10 darbo dienų nuo sprendimo viešai neskelbti sankcijos priėmimo.
      2.   Visą informaciją apie bet kokias baudžiamąsias sankcijas, įskaitant informaciją apie galutinį sprendimą dėl jų, kompetentingos institucijos praneša EVPRI pateikdamos pranešimą ne vėliau kaip per 10 darbo dienų nuo tos informacijos gavimo.
      5 straipsnis
      Kasmetinis apibendrintos informacijos apie sankcijas ir priemones teikimas
      Kompetentingos institucijos Direktyvos 2014/65/ES 71 straipsnio 4 dalies pirmoje pastraipoje nurodytą informaciją EVPRI teikia užpildydamos šio reglamento II priede nustatytą formą. Toje formoje nurodoma informacija apie visas kompetentingos institucijos per praėjusius kalendorinius metus paskirtas sankcijas ir priemones, kaip nurodyta Direktyvos 2014/65/ES 71 straipsnyje.
      Pirmoje pastraipoje nurodyta forma užpildoma elektroniniu būdu ir EVPRI išsiunčiama e. paštu ne vėliau kaip kiekvienų metų kovo 31 d.
      6 straipsnis
      Kasmetinis anoniminių apibendrintų duomenų apie baudžiamuosius tyrimus ir sankcijas teikimas
      Jei valstybės narės pagal Direktyvos 2014/65/ES 70 straipsnį nustato baudžiamąsias sankcijas už tame straipsnyje nurodytus pažeidimus, jų kompetentingos institucijos EVPRI pateikia Direktyvos 2014/65/ES 71 straipsnio 4 dalies antroje pastraipoje nurodytus duomenis užpildydamos šio reglamento III priede nustatytą formą. Toje formoje nurodomi duomenys apie visus kompetentingos institucijos per praėjusius kalendorinius metus vykdytus baudžiamuosius tyrimus ir paskirtas baudžiamąsias sankcijas, kaip nurodyta Direktyvos 2014/65/ES 71 straipsnio 4 dalyje.
      Pirmoje pastraipoje nurodyta forma užpildoma elektroniniu būdu ir EVPRI išsiunčiama e. paštu ne vėliau kaip kiekvienų metų kovo 31 d.
      7 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2018 m. sausio 3 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 22 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 173, 2014 6 12, p. 349.
      
         (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
      
         I PRIEDAS
         
            Informacijos pagal Direktyvos 2014/65/ES 71 straipsnio 3 dalies antrą pastraipą ir 5 dalį teikimo forma
         
         Informacija pagal Direktyvos 2014/65/ES 71 straipsnio 3 dalies antrą pastraipą ir 5 dalį:
         
                     Laukelis
                  
                  
                     Aprašymas
                  
                  
                     Rūšis
                  
               
                     Sankcijos identifikatorius
                  
                  
                     Teikiant informaciją apie sankciją arba priemonę kompetentingos institucijos priskirtas identifikavimo kodas
                  
                  
                     Neprivaloma
                  
               
                     Teisinis pagrindas
                  
                  
                     Sąjungos teisės akto, pagal kurį skirta sankcija arba priemonė, santrumpa
                  
                  
                     Privaloma
                  
               
                     Valstybė narė
                  
                  
                     Valstybės narės, kurios kompetentinga institucija praneša apie sankciją arba priemonę, santrumpa
                  
                  
                     Privaloma
                  
               
                     Subjekto identifikatorius
                  
                  
                     Identifikavimo kodas, naudojamas subjektui, kuriam skirta sankcija arba priemonė, vienareikšmiškai identifikuoti
                  
                  
                     Privaloma (tik pranešant apie investicinėms įmonėms skirtas sankcijas arba priemones)
                  
               
                     Sankcijos pobūdis
                  
                  
                     Informacija apie tai, ar pranešama apie baudžiamąją ar administracinę sankciją
                  
                  
                     Privaloma (tik pranešant apie sankcijas)
                  
               
                     Institucijos raktas
                  
                  
                     Institucijos, pranešančios apie sankciją arba priemonę, identifikatorius
                  
                  
                     Privaloma
                  
               
                     Subjekto teisinis pagrindas
                  
                  
                     Sąjungos teisės akto, taikomo subjektui, kuriam skirta sankcija arba priemonė, santrumpa
                  
                  
                     Privaloma
                  
               
                     Visas subjekto pavadinimas
                  
                  
                     Visas subjekto, kuriam skirta sankcija arba priemonė, pavadinimas
                  
                  
                     Privaloma (tik juridiniams asmenims)
                  
               
                     Asmens vardas, pavardė
                  
                  
                     Fizinių asmenų, kuriems skirta sankcija arba priemonė, vardai ir pavardės
                  
                  
                     Privaloma (tik fiziniams asmenims)
                  
               
                     Sankciją skirianti kompetentinga institucija
                  
                  
                     Kompetentingos institucijos, kuri skyrė sankciją arba priemonę, santrumpa
                  
                  
                     Privaloma
                  
               
                     Sankcijos/priemonės turinys
                  
                  
                     Sankcijos arba priemonės ir bet kokios svarbios informacijos, susijusios su sankcija arba priemone (įskaitant informaciją apie skundus dėl sankcijos arba priemonės ir šių skundų rezultatus, taip pat galutinį sprendimą dėl skirtos baudžiamosios sankcijos), tekstas pagrindine kalba
                  
                  
                     Privaloma
                  
               
                     Sankcijos/priemonės turinys
                  
                  
                     Sankcijos arba priemonės ir bet kokios svarbios informacijos, susijusios su sankcija arba priemone (įskaitant informaciją apie skundus dėl sankcijos arba priemonės ir šių skundų rezultatus, taip pat galutinį sprendimą dėl skirtos baudžiamosios sankcijos), tekstas kita kalba
                  
                  
                     Neprivaloma
                  
               
                     Data
                  
                  
                     Data, kurią kompetentinga institucija skyrė sankciją arba priemonę
                  
                  
                     Privaloma
                  
               
                     Galiojimo pabaigos data
                  
                  
                     Data, kurią nustoja galioti priemonė arba sankcija
                  
                  
                     Neprivaloma
                  
               
                     Viešas paskelbimas
                  
                  
                     Informacija, ar kompetentinga institucija sankciją arba priemonę paskelbė viešai
                  
                  
                     Privaloma
                  
               
      
         II PRIEDAS
         
            Apibendrintos informacijos apie visas kompetentingų institucijų skirtas sankcijas ir priemones teikimo forma
         
         Tekstas paveikslėlio
         
            Apibendrinta informacija pagal … … straipsnį apie visas [kompetentingos institucijos pavadinimas] [metai] skirtas sankcijas ir priemones
            TEIKĖJAS:
            Valstybė narė:
            Kompetentinga institucija:
            Adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            EVPRI
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą vardą ir pavardę],
            pagal Direktyvos 2014/65/ES 71 straipsnio 4 dalies pirmą pastraipą noriu Jums pateikti apibendrintą informaciją apie visas sankcijas ir priemones, kurias [metai] skyrė [kompetentingos institucijos pavadinimas].
         
         Tekstas paveikslėlio
         
            (1) Įrašyti vertę eurais arba nacionaline valiuta. Jei atitinkamos sankcijos susijusios ne tik su Direktyvos 2014/65/ES arba Reglamento (ES) Nr. 600/2014 atitinkamo straipsnio, bet ir su kitų nuostatų pažeidimais, prie kiekvienos vertės nurodykite „BENDRA SUMA“.
            (2) Kadangi skirtos sankcijos/priemonės gali būti grindžiamos daugiau nei viena teisės aktų nuostata, skirtingų eilučių suma (sankcijų arba priemonių skaičius/baudų vertė) gali neatitikti bendro skirtų sankcijų/priemonių skaičiaus arba bendros skirtų baudų vertės.
            Pagarbiai
            [parašas]
            Nacionalinėmis nuostatomis į nacionalinę teisę perkeltas Direktyvos 2014/65/ES straipsnis arba Europos Parlamento ir Tarybos reglamento (ES) Nr. 600/2014 (1) straipsnis, kuris buvo pažeistas
            Per ataskaitinį laikotarpį skirtų sankcijų/priemonių skaičius
            Per ataskaitinį laikotarpį skirtų administracinių baudų vertė
            [straipsnio, dalies, pastraipos numeris]
            [sankcijų/priemonių skaičius]
            [baudų vertė (1)]
            Iš viso sankcijų/priemonių
            [bendras sankcijų/priemonių skaičius (2)]
            [bendra baudų vertė (1) (2)]
            (1) 2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84).
         
      
      
         III PRIEDAS
         
            Apibendrintų nuasmenintų duomenų apie visus vykdytus baudžiamuosius tyrimus ir skirtas baudžiamąsias sankcijas teikimo forma
         
         Tekstas paveikslėlio
         
            Apibendrinti nuasmeninti duomenys apie visus [metai] pagal … … straipsnį vykdytus baudžiamuosius tyrimus ir skirtas baudžiamąsias sankcijas
            TEIKĖJAS:
            Valstybė narė:
            Kompetentinga institucija:
            Adresas:
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            EVPRI
            (Paskirto kontaktinio asmens kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą vardą ir pavardę],
            pagal Direktyvos 2014/65/ES 71 straipsnio 4 dalies antrą pastraipą noriu Jums pateikti apibendrintą nuasmenintą informaciją apie visus [metai] [valstybė narė] vykdytus baudžiamuosius tyrimus ir skirtas baudžiamąsias sankcijas.
            Baudžiamieji tyrimai
            (1) Kadangi baudžiamieji tyrimai gali būti grindžiami daugiau nei viena teisės aktų nuostata, skirtingų eilučių skaičiaus suma gali neatitikti bendro baudžiamųjų tyrimų skaičiaus.
            Nacionalinėmis nuostatomis į nacionalinę teisę perkelto Direktyvos 2014/65/ES straipsnio arba Europos Parlamento ir Tarybos reglamento (ES) Nr. 600/2014 straipsnio pažeidimas, kuris buvo tiriamas
            Per ataskaitinį laikotarpį vykdytų baudžiamųjų tyrimų skaičius
            [straipsnio, dalies, pastraipos numeris]
            [baudžiamųjų tyrimų skaičius]
            Iš viso baudžiamųjų tyrimų
            [bendras baudžiamųjų tyrimų skaičius (1)]
         
         Tekstas paveikslėlio
         
            Skirtos baudžiamosios sankcijos:
            (2) Įrašyti vertę eurais arba nacionaline valiuta. Jei atitinkamos baudžiamosios sankcijos susijusios ne tik su Direktyvos 2014/65/ES arba Reglamento (ES) Nr. 600/2014 atitinkamo straipsnio, bet ir su kitų nuostatų pažeidimais, prie kiekvienos vertės nurodykite „BENDRA SUMA“.
            (3) Kadangi skirtos sankcijos/priemonės gali būti grindžiamos daugiau nei viena teisės aktų nuostata, skirtingų eilučių suma (sankcijų arba priemonių skaičius/baudų vertė) gali neatitikti bendro skirtų sankcijų/priemonių skaičiaus arba bendros skirtų baudų vertės.
            Pagarbiai
            [parašas]
            Nacionalinėmis nuostatomis į nacionalinę teisę perkeltas Direktyvos 2014/65/ES straipsnis arba Reglamento (ES) Nr. 600/2014 straipsnis, kuris buvo pažeistas
            Per ataskaitinį laikotarpį skirtų baudžiamųjų sankcijų skaičius
            Per ataskaitinį laikotarpį skirtų baudžiamojo pobūdžio baudų vertė
            [straipsnio, dalies, pastraipos numeris]
            [baudžiamųjų sankcijų skaičius]
            [baudžiamojo pobūdžio baudų vertė (2)]
            Iš viso baudžiamųjų sankcijų
            [bendras baudžiamųjų sankcijų skaičius (3)]
            [bendra baudžiamojo pobūdžio baudų vertė (2) (3)]